Comisia Europeană va oferi României o finanțare de 47 de milioane de euro, pentru o fabrică de pulberi. Proiectul va fi derulat de compania ROMARM împreună cu Rheinmetall din Germania.
Proiectul face parte dintr-o finanțare de 500 de milioane de euro, acordată de Comisie pentru producția de muniție în statele membre și este prima tranșă dintr-un buget de 2 miliarde.
Investițiile vor crește productia pulberilor pentru muniție la peste 10.000 de tone și – pentru explozibili – la 4.300 de tone anual, semnalează Pro TV.
La sfârșitul acestui an, producția europeană de armament va atinge o capacitate anuală de 1 milion de proiectile de calibrul 155, iar la sfârșitul lui 2025 se va dubla.
În România, facilitățile de producție de pulberi au colapsat după 1990, iar majoritatea fabricilor azi au nevoie de un proces intens de retehnologizare pentru a fi readuse pe linia de plutire.
Spre exemplu la Făgăraș nu se mai produc pulberi din 2004, potrivit unei declarații făcute acum doi ani de Vasile Dîncu, fost ministru al Apărării. Pirochim Victoria se află în aceeași stare de degradare precum Făgărașul.